Бертолд II фон Каценелнбоген е в свитата на чичо си Херман II. През пролетта 1199 година е в двора на крал Филип Швабски във Вормс. През 1202 година той и братовчед му Дитер фон Диц са начело на немски рицарски контингент, с който във вече завладения от кръстоносците Зара се присъединява към Четвъртия кръстоносен поход. Той има най-високия ранг между немските кръстоносци. При завладяването на Константинопол през 1204 година той и немците са под командването на Бонифаций Монфератски. Бертолд го придружава в новооснованото Солунско кралство, където получава тесалийското градче Велестино.